Lieky na vykašliavanie.
Dobrý deň,môže pneumológ napísať recept na niečo silnejšie ako voľne dostupné lieky na vykašliavanie?Užívam Mucosolvan 5 dní a účinok je extremne slabý,hlieny čo sa po piatok dni uvolnili sú veľmi husté a kašeľ veľmi bolí.Dakujem za odpoveď. ATB mám od Obvodného lekára...
Dobrý deň,
ďakujeme za Vašu otázku.
Na zníženie väzkosti hlienovitého, prípadne aj hnisavého výlučku sliznice dýchacích ciest a na uľahčenie vykašliavania je viazaný na lekársky predpis iba liek vo forme kapsúl Erdomed. Tento liek nie je viazaný na akúkoľvek odbornosť lekára, môže ho teda napísať aj všeobecný lekár. Liek Erdomed je taktiež vo forme vreciek určených na rozpúšťanie vo vode s nižším obsahom rovnakej účinnej látky voľnopredajný.
Kašeľ je jedinou a základnou cestou ako sa hlien dostane von z organizmus a liečba miernych zápalov trvá minimálne týždeň, preto si liečba vyžaduje trpezlivosť. V prípade, že nepovažujete účinok Mucosolvanu za dostačujúci, je možné liečbu doplniť o
bylinný liek
určený na liečbu produktívneho kašľa s obsahom extraktu listu brečtana. Pri zahlienení je nevyhnutné dbať na dostatočný pitný režim.
Prajem skorú úľavu od ťažkostí.
S pozdravom
PharmDr. Veronika Kiabová